stanford-oval/wikipedia huggingface dataset:
Kansainvälinen Booker-palkinto
Palkitut > 2005–2015

| Vuosi | Saaja | Maa |
| --- | --- | --- |
| 2005 | Ismail Kadare | Albania |
| 2007 | Chinua Achebe | Nigeria |
| 2009 | Alice Munro | Kanada |
| 2011 | Philip Roth | Yhdysvallat |
| 2013 | Lydia Davis | Yhdysvallat |
| 2015 | László Krasznahorkai | Unkari |
Palkitut > 2016–

| Vuosi | Kirjailija | Kirja | Kääntäjä | Maa |
| --- | --- | --- | --- | --- |
| 2016 | Han Kang | The Vegetarian (suom. Vegetaristi) | Deborah Smith | Etelä-Korea |
| 2017 | David Grossman | A Horse Walks Into a Bar (suom. Hevonen meni baariin) | Jessica Cohen | Israel |
| 2018 | Olga Tokarczuk | Flights (suom. Vaeltajat) | Jennifer Croft | Puola |
| 2019 | Jokha al-Harthi | Celestial Bodies | Marilyn Booth | Oman |
| 2020 | Marieke Lucas Rijneveld | The Discomfort of Evening (suom. Illan epämukavuus) | Michele Hutchison | Alankomaat |
| 2021 | David Diop | At Night All Blood Is Black | Anna Moschovakis | Ranska |
| 2022 | Geetanjali Shree | Tomb of Sand | Daisy Rockwell | Intia |
| 2023 | Georgi Gospodinov | Time Shelter | Angela Rodel | Bulgaria |
| 2024 | Jenny Erpenbeck | Kairos | Michael Hofmann | Saksa |
Lähde
Aiheesta muualla

Kansainvälisen Booker-palkinnon virallinen sivusto
Luettelo Twilight-elokuvasarjan palkinnoista ja ehdokkuuksista

Tämä on Luettelo Twilight-elokuvasarjan palkinnoista ja ehdokkuuksista. Elokuvasarjaan kuulu neljä elokuvaa ja ne pohjautuvat Stephenie Meyerin Houkutus-kirjasarjaan.
Malcom

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Malcom Filipe Silva de Oliveira
Syntymäaika: 26. helmikuuta 1997
Syntymäpaikka: São Paulo, Brasilia
Pelipaikka: vasen laitahyökkääjä
Pituus: 171 senttimetriä
Paino: 65 kilogrammaa
Seura
Seura: Al-Hilal
Pelinumero: 77
Junioriseurat
2008–2014: Corinthians
Seurat
| Vuodet | Seura | O | (M) |
| 2014–2016 | Corinthians | 51 | (7) |
| 2016–2018 | Bordeaux | 84 | (20) |
| 2018–2019 | Barcelona | 15 | (1) |
| 2019–2023 | Zenit Pietari | 84 | (38) |
| 2023- | Al-Hilal | 0 | (0) |
Maajoukkue
| 2015–2016 | Brasilia U20 | 13 | (1) |
| 2016– | Brasilia U23 | 2 | (0) |
| 2021- | Brasilia | 8 | (1) |
 Seurajoukkueuran tilastot kattavat vain kansalliset sarjat, päivitetty 29. heinäkuuta 2023.  Maajoukkueuran tilastot päivitetty 29. heinäkuuta 2023.
Malcom Filipe Silva de Oliveira, tai yksinkertaisesti Malcom (ven. Малком Филипе Силва де Оливейра) (s. 26. helmikuuta 1997 São Paulo) on brasilialainen jalkapalloilija, joka edustaa saudiarabilaisseura Al-Hilalia ja Brasilian maajoukkuetta. Vasenjalkainen Malcom on pelipaikaltaan oikea ja vasen laitahyökkääjä. Hän omistaa myös Venäjän kansalaisuuden.
Seurajoukkueura > Corithians

São Paulossa syntynyt Malcom debytoi Corinthiansin paidassa Brasilian Serie A:ssa maaliskuussa 2014. Ensimmäisen maalinsa Corithiansille hän teki Chapecoense Realia vastaan syyskuussa 2014. Hänestä tuli yleinen avauskokoonpanon pelaaja kaudella 2015, jolloin hän debytoi myös Copa Libertadoresissa São Pauloa vastaan helmikuussa. Kaiken kaikkiaan hän pelasi Corithiansissa 70 ottelua, joissa hän teki kymmenen maalia.
Seurajoukkueura > Bordeaux

Tammikuussa 2016 Malcom siirtyi Ranskan Ligue 1:n Girondins de Bordeaux’hun 5 miljoonan euron siirtokorvauksella.   Hän teki debyyttinsä sarjassa seuraavassa kuussa kotitappiossa Saint-Etienneä vastaan. Ottelussa hänet otettiin vaihtoon 69. minuutin kohdalla Thomas Touren tilalle. Bordeauxissa ensimmäisen maalinsa Malcom teki Ranskan cupin neljännesvälieräottelussa FC Nantesia vastaan helmikuussa 2016. Ainoan sarjamaalinsa hän teki ottelussa FC Lorientia vastaan toukokuussa 2016. Kauden lopussa hänellä oli kasassa yhteensä 12 sarjaottelua. Kaudella 2017-2018 Malcom onnistui tekemään peräti 12 maalia. Hän voitti myös Ligue 1:n Vuoden maali-palkinnon maalillaan Dijonia vastaan joulukuussa 2017.
Seurajoukkueura > Barcelona

Heinäkuussa 2018 Malcom siirtyi Barcelonaan 41,5 miljoonan euron siirtokorvauksella ja viisivuotisella sopimuksella. Debyyttinsä Barcelonassa hän teki elokuussa 2018 Real Valladolidia vastaan, tullen kentälle Philippe Coutinhon tilalle 84. peliminuutilla. Marraskuussa 2018 Malcom teki ensimmäisen maalinsa Mestarien liigan lohkovaiheottelussa Inter Milanoa vastaan. Helmikuussa 2019 hän oli avauskokoonpanossa Copa del Reyn välieräottelussa Real Madridia vastaan. Ottelussa hän onnistui maalinteossa 57. peliminuutilla. huhtikuussa 2019 hän teki ensimmäisen La Liga-maalinsa, ottelussa Villarealia vastaan.
Seurajoukkueura > Zenit Pietari

Elokuussa 2019 Malcom siirtyi Zenit Pietariin 41 miljoonan euron siirtokorvauksella, mikä on yksi suurimmista venäläisseurojen maksamista siirtosummista.  Debyyttinsä Zenitille hän pelasi ottelussa FK Krasnodaria vastaan, tullen kentälle 72. peliminuutilla Alexey Sutorminin tilalle. Toukokuussa 2021 hän teki maalin Lokomotiv Moskovaa vastaan, joka varmisti Venäjän mestaruuden Zenitille jo kolmatta kertaa putkeen. Huhtikuussa 2023 Malcom teki ensimmäistä kertaa urallaan neljä maalia yhdessä ottelussa. Tämä tapahtui vierasvoitossa KS Samaraa vastaan. Hän oi myös Venäjän liigan kauden 2022-2023 paras maalintekijä 23 maalilla 27 ottelussa.
Seurajoukkueura > Al-Hilal

Heinäkuussa 2023 Malcom siirtyi Al-Hilaliin neljän vuoden sopimuksella ja 60 miljoonan euron siirtokorvauksella.
Saavutukset

Päivitetty 29. heinäkuuta 2023.
Saavutukset > Barcelona

Espanjan mestari: 2018-2019
Saavutukset > Zenit Pietari

Venäjän mestari: 2020, 2021, 2022, ja 2023
Venäjän cupin voittaja 2020
Venäjän supercupin voittaja: 2020-2021, 2021-2022, 2022-2023, ja 2023-2024
Saavutukset > Corinthians

Brasilian mestari 2015
Saavutukset > Maajoukkue

Tokion olympialaisten turnauksen voittaja 2020
Saavutukset > Yksilönä

Venäjän liigan paras maalintekijä kaudella 2022-2023
Villa Hannala

Villa Hannala varhaiskeväällä kuvattuna.
Koristeellinen näköalatorni.
Villa Hannala on Oulun Toppilansaaressa sijaitseva, kauppaneuvos ja laivanvarustaja J. W. Snellmanin vuonna 1859 kesäasunnokseen rakennuttama pitsihuvila. Huvila lienee saanut nimensä Snellmanin tyttären Hannan mukaan. Johan Wilhelm Snellmanin kuoltua vuonna 1881 hänen poikansa Karl August Snellman peri Hannalan.
1890-luvulla Karl August teetti rakennukseen laajennusosan, jonka katolle rakennettiin avonainen näköalatorni. Ulkoasua koristeltiin tuolloin myös vanhassa osassa runsain puuleikkauksin. Karl August testamenttasi huvilan Oulun Diakonissakodille, jonka käytössä huvila olikin vuodet 1922–1950.
Oulun aikuiskoulutuskeskus (OAKK) entisöi Hannalan vuosina 2004–2008. Vappuaattona vuonna 2008 Villa Hannala avasi ovensa kesäkahvilana ja tilausravintolana erilaisten kokousten ja juhlien kuten häiden, muistotilaisuuksien ja yritysjuhlien pitopaikkana. Oulun kaupunki lopetti OAKK:n toiminnan ja päätti luopua Villa Hannalasta. Paikka laitettiin myyntiin huutokauppaan. Loppukesällä 2021 huvila siirtyi Haapalandia Invest Oy:n omistukseen. Toimintaa operoi Villa Hannala Oy. Samalla tilassa aloittu ympäri vuoden toimiva ravintola. Villa Hannalaa pitää kotipaikkana Aktiiviomistajat-sijoittajaryhmä.
Aiheesta muualla

Kuvia tai muita tiedostoja aiheesta Villa Hannala Wikimedia Commonsissa
OAKK:n kotisivut/ Café Villa Hannala (Arkistoitu – Internet Archive)
Oulun nähtävyydet
| --- | --- |
Puistot ja nähtävyydet:   Franzénin puisto  Heinätorin puisto  Hollihaan puisto  Hautausmaa  Mannerheimin puisto  Hupisaaret  Kasvitieteellinen puutarha  Kaupunginojan puistovyöhyke  Letonniemi  Markkuun ryhmäpuutarha  Pilpasuo  Tuiranpuisto  Hautausmaa  Äimäraution siirtolapuutarha 
Museot:   Automuseo  Kierikkikeskus  Merimiehenkotimuseo  Sahamuseo  Pohjois-Pohjanmaan museo  Taidemuseo  Turkansaaren ulkomuseo 
Rakennukset ja alueet:   Kauppahalli  Kauppatori  Kaupungintalo  Kaupunginteatteri  Maikkulan kartano  Nallikari  Nuijamiesten lava  Pikisaari  Rotuaari  Tietomaa  Tuiran sillat  Tuomiokirkko  Vesaisenlinna  Villa Hannala  Ylikiimingin kirkko 
Patsaat ja veistokset:   Frans Mikael Franzénin patsas  Futura – Tuntematon  Inhimillisen kosketuksen ja teknologian vuorovaikutus  Kalasääski ja lohi  Kevätmyrskyä  Pallautuneet  Pohjan neito  Polskis  Ruutuvihko  Siivet  Toripolliisi  Tuirasta Ruijan rannoille  Valaistuksen tie 
| n k Perustiedot Wikidatassa: Villa Hannala (Q7930350)ohje |
| --- | --- |
esiintymä kohteesta: huvila
valtio: Suomi
sijaitsee hallinnollisessa alueyksikössä: Oulu
sijainti: Toppilansaari
katuosoite: Kahvelitie 1
koordinaatit: 65°01′47″N 25°26′15″E﻿ / ﻿65.0297°N 25.4375°E﻿ / 65.0297; 25.4375
Käyttäjän manipulointi

Käyttäjän manipulointi eli sosiaalinen manipulointi (engl. social engineering) tarkoittaa sellaisia epärehellisiä keinoja, joiden avulla rikollinen saa uhrin paljastamaan arkaluonteista tietoa tai toimimaan omien etujensa vastaisesti. Tällaisia tekoja voivat olla esimerkiksi rahan lähettäminen tai luottamuksellisten tietojen paljastaminen (kuten salasanan tai yrityssalaisuuden).  Käyttäjän manipulointi ei ole täysin vakiintunut termi.
Sosiaalinen manipulaatio käyttää hyväksi inhimillisiä heikkouksia, kuten ahneutta, turhamaisuutta, empatiaa tai auttamisen halua. Rikollinen voi esiintyä luotettavana tahona, kuten valtiollisena palveluna, pankkina tai yrityksen teknisenä tukena, saavuttaakseen tavoitteensa. Saatuja tietoja voidaan käyttää toisessa rikoksessa.
Manipuloinnilla voidaan pyrkiä saamaan joko henkilökohtaisia tai organisaatioon (kuten työpaikkaan) liittyviä tietoja. Käyttäjän manipulaatiossa uhria käytetään salatun tiedon lähteenä. Kuuluisa tietomurtautuja Kevin Mitnick kertoo saaneensa paljon tärkeitä tietoja käyttämällä sosiaalista manipulointia.
Huijauksen toimintatapa

Sosiaalinen manipulaatio perustuu ihmisten luontaiselle auttamisen halulle, ahneudelle, luottamukselle, velvollisuudentunnolle ja uteliaisuudelle. Sosiaalinen manipulaatio käyttää psykologisen manipulaation tekniikoita. Ihmisten kiireellisyys ja tietämättömyys asioista parantavat rikollisten mahdollisuuksia onnistua manipuloinnissa. Monesti myös ihmiset eivät ajattele hallussaan olevan tiedon olevan arvokasta. Rikollinen voi myös painostaa uhria tai pelotella tekemään haluttuja asioita. Uhrille voidaan myös uskotella, että jokin ainutlaatuinen tilaisuus lipuu ohi suun, mikäli hän ei auta.
Käyttäjän manipulaatiossa uhria pyydetään tekemään palvelus tai tehtävä. Pyynnöt voivat liittyä salasanoihin, tietojen päivitykseen sekä pyyntöjä laskun kiireelliseen ja/tai luottamukselliseen maksamiseen.
Sosiaalinen media on manipuloinnin yleisin tapahtumapaikka, mutta sosiaalista manipulaatiota tapahtuu myös puhelimitse, tekstiviestitse ja kasvotusten. Netin käyttäjiltä jää koko ajan jälkiä toiminnastaan sosiaaliseen mediaan, kuten tietoa henkilön tavoitteista ja kiinnostuksen kohteista. Tiedonkalasteluviestejä lähetetään myös massapostituksena, toivoen että joku lankeaisi ansaan. Viestejä voidaan kohdistaa tiettyyn organisaatioon, ja huijausyritystä voi edeltää muuta tiedonhankintaa.
Erilaisia huijaustapoja > Tekeytyminen toiseksi ihmiseksi

Rikollinen tekeytyy toiseksi ihmiseksi, kuten ystäväksi, sukulaiseksi tai valta-asemassa olevaksi ihmiseksi. Huijari esittää ottavansa yhteyttä uhria koskettavalla oikealla asialla, esimerkiksi huijari esittää soittavansa pankista ja toivoo että uhri uskoo häntä. Yhteyttä voidaan ottaa myös sosiaalisessa mediassa.
Kasvotusten tapahtuvassa huijauksessa henkilö voi tekeytyä esimerkiksi työntekijäksi. Eräässä tapauksessa huijari pukeutui pukuun, piti kuuloketta korvallaan ja kantoi käsissään kansiota. Muut luulivat henkilön olevan töissä vartijana, eivätkä pysäyttäneet huijaria, kun hän kulki henkilökunnalle tarkoitetuissa tiloissa. Toisessa tapauksessa huijari pukeutui tapahtumassa kokiksi ja kuljetti kallista ruokalajia ja pääsi näin kulkemaan tiloissa ilman ongelmia.
Arkisessa yritysmaailmassa huijari voi tekeytyä esimerkiksi tuholaistorjujaksi. Eräässä tapauksessa huijari oli lähettänyt edellisellä viikolla sähköpostia tekeytyen tuholaistorjujaksi, ja hänet päästettiin näiden sosiaalisen manipulaation tekniikoiden avulla henkilökunnan tiloihin. Huijari voi tekeytyä tärkeäksi johtajaksi ja hyödyntää ihmisten kuuliaisuutta johtajia kohtaan. Näin voi tehdä esimerkiksi silloin, kun kaikki työntekijät eivät tunne toisiaan.
Erilaisia huijaustapoja > Tietojenkalastelu (phishing)

Tekniikassa huijari lähettää uhrille aidolta näyttäviä viestejä, asiakirjoja tai ohjaa aidolta näyttävälle verkkosivulle. Huijattu käyttäjä luovuttaa henkilötietojaan tai maksaa rahaa huijarille, uskoen että hän tai verkkosivu on aito. Tietojenkalastelussa huijataan olevan esimerkiksi pankki tai posti.
Erilaisia huijaustapoja > Tietomurto ja saatujen tietojen hyväksikäyttö

Rikollinen murtautuu sähköpostiin tai yrityksen tietojärjestelmään saadakseen yritystä koskevaa tietoa. Huijari tällöin ottaa yhteyttä ja käyttää hyväksi hankittuja tietoja ja manipuloi uhrin luovuttamaan lisää tietoa tai siirtämään rahaa.
Erilaisia huijaustapoja > Romanssihuijaus

Huijauksessa rikollinen tekeytyy uhrista kiinnostuneeksi kumppaniksi. Huijari rakentaa ihmissuhdetta uhrin kanssa ja manipuloi tätä lähettämään rahaa.
Erilaisia huijaustapoja > Kuvamateriaalilla kiristys

Sextortion–kiristyksessä puoleensa vetävä henkilö houkuttelee uhrin alastomiin videopuheluihin, jonka sisällön hän nauhoittaa. Myöhemmin puoleensa vetävä henkilö kiristää uhria nauhoitetun alastonmateriaalin levittämisellä. Yleensä uhri on mies.
Joissain tapauksissa rikollinen voi myös kaapata uhrin tietokoneen kameran ja nauhottaa uhria seksuaalisissa toimissa kiristystarkoitukseen. Kiristyksessä voi olla, ettei videomateriaalia ole koskaan ollutkaan, mutta huijari haluaa tekijän uskovan näin ja maksavan rikolliselle paljastumisen pelosta tai häpeästä.
Erilaisia huijaustapoja > Tekosyy

Tekosyy on keksitty perustelu, jonka verukkeella yritetään saada kohde paljastamaan haluttuja tietoja. Todellisessa tilanteessa, jossa hyökkääjä on suorassa yhteydessä uhriin, tekniikan toimivuus riippuu pitkälti hyökkääjän uskottavuudesta. Hyökkääjältä vaaditaan hyviä näyttelijän lahjoja, jos huijaus tapahtuu kasvokkain. Vastaava luottamuksen taso saavutetaan puhelinsoitolla, joka ei myöskään altista hyökkääjän identiteettiä paljastumiselle. Luottamukselle kerätään pohjaa etsimällä uhrista tietoja etukäteen.
Erilaisia huijaustapoja > Huijaus

Sähköpostin otsikkotietoja muokkaamalla voi vaihtaa lähettäjäksi luotetun tahon. Tekemällä viestistä virallisen näköisen voi saada uhrin uskomaan, että viesti on luotettavasta lähteestä. Viesteissä on myös käytetty sähköpostiohjelmien tietoturva-aukkoja hyväksi, jolloin on saatu linkki naamioitua niin, että todellinen osoite ei paljastu käyttäjälle.
Uhrille voidaan myös ujuttaa haitallinen ohjelma naamioimalla siitä houkutteleva. Ajattelematon tai tietämätön uhri voi asentaa itselleen troijalaisen luullen sitä eroottiseksi näytönsäästäjäksi tai tärkeäksi tietoturvapäivitykseksi.
Kohdennettu huijausyritys

Esimerkki on yhdistelmä sekä huijaus- että tekosyymenetelmiä. Kohteena on keskisuuri yritys, jonka toimintaan liittyy myynti ja asiakaspalvelu. Hyökkäys aloitetaan ottamalla selvää etukäteen kaikki mahdollinen mitä kohteesta on tiedossa. Liikevaihdosta aina suurimpiin asiakkaisiin. Pelkästään yrityksen kotisivuihin tutustumalla voi saada tarpeeksi informaatiota.
Hyökkääjä esiintyy laskutus- ja reskontraohjelman ylläpitäjänä. Lähestyminen aloitetaan puhelinsoitolla jonka tarkoituksena on kysellä ohjelman toimivuutta ja käyttökokemuksia eri toiminnoista. Hyökkäystä alustetaan useamalla luottamusta keräävällä yhteydenotolla, jotka tehdään sopivin aikavälein kuitenkaan kuormittamatta kohdetta. Hyökkääjä voi kalastella lisää tärkeitä tietoja ottamalla yhteyttä edustamaansa ohjelmistotaloon. Tässä niin kutsutussa mies välissä -hyökkäyksessä kaikki viestintä kulkee hyökkääjän kautta.
Luottamuksen synnyttyä hyökkääjä voi yrittää kalastella kohteelta käyttäjätunnus-salasanapareja eri verukkein. Sopivin verukkein voi hyökkääjä huijata kohdeyritystä antamaan pääsy yrityksen sisäverkkoon. Toinen mahdollinen vaihtoehto on lähettää laskutusohjelman päivitys postissa cd-levyllä. Hyökkäyksen onnistuminen on kiinni pienistä yksityiskohdista varsinkin jos käytetään muitakin kuin sähköisiä kommunikaatiovälineitä.
Suojautuminen toiminnalta

Parempi tietoisuus toiminnan luonteesta auttaa suojautumaan huijausyritykseltä.
Keinoja huijatuksi tulemisen todennäköisyyttä ovat esimerkiksi VPN-ohjelmat, monivaiheinen tunnistautuminen sekä tuntemattomien fyysisten laitteiden kytkemättä jättäminen. Lisäks käyttöoikeuksia on syytä pienentää.
Huijauksista tiedottavan CYBEREDI-hankkeen mukaan tärkeitä seikkoja ovat:
Muistaa, ettei palveluntarjoat pyydä sähköpostilinkkien kautta käyttäjänimiä, salasanoja tai luottamuksellisia tietoja.
Muutokset tulee tehdä aina palvelun omilla sivuilla, vahvan kirjautumisen jälkeen. Ei viestien välityksellä.
Epäilyttävien yhteydenottojen lähettäjä ja sisältö on syytä tarkistaa.
Jos tuttava kehottaa yllättävään rahansiirtoon, on syytä varmistaa asia puhelimitse.
Normaaleista käytännöistä poikkeavat pyynnöt ja kehotukset on aina hyvä tutkia ja tarkistaa.
On syytä arvioida, mitä tietoa itsestään, läheisistään ja edustamastaan organisaatiosta laittaa digitaaliseen maailmaan.
Maailman postiliitto

| Maailman postiliitto Union postale universelle |
| --- | --- |

Perustettu:  9. lokakuuta 1874
Tyyppi:  Yhdistyneiden kansakuntien erityisjärjestö
Toimiala:  postitoiminta
Päämaja:  Bern, Sveitsi
Jäsenet:  192 jäsenvaltiota
Pääsihteeri:  Masahiko Meteko (Japani)
Kattojärjestö:  Yhdistyneet kansakunnat
Aiheesta muualla
www.upu.int
Infobox OKNimi-testi OK: 
Maailman postiliitto eli UPU (ransk. Union postale universelle) on kansainvälinen järjestö, joka säätelee jäsenvaltioidensa välistä postitoimintaa. Se on Yhdistyneiden kansakuntien erityisjärjestö. Liitto perustettiin 9. lokakuuta 1874, ja siihen kuuluu 192 valtiota. Maailman postiliiton päämaja sijaitsee Bernissä, Sveitsissä, ja järjestön virallinen kieli on ranska.
Postiliikennettä hallinnoitiin 1800-luvulla pitkälti valtioiden tekemien kahdenvälisten sopimusten avulla. Ensimmäisiä kansainvälisiä periaatteita yritettiin luoda Pariisissa 1863. Ensimmäinen kansainvälinen postikongressi järjestettiin 1874 Bernissä. Siellä 22 valtiota solmivat Bernin sopimuksen, jolla perustettiin Yleinen postiliitto. Liitto astui voimaan 1. heinäkuuta 1875, ja vuonna 1878 sen nimi muutettiin Maailman postiliitoksi. Suomi liittyi siihen 12. helmikuuta 1918.
Maailman postiliitosta tuli 1. heinäkuuta 1948 YK:n erityisjärjestö, ja UPU on siitä lähtien pystynyt vaikuttamaan alaansa vaikuttavaan asioihin YK:ssa. UPU tekee myös yhteistyötä monien muidenkin YK:n erityisjärjestöjen, rahastojen ja ohjelmien kanssa. UPU:n pääsihteeri on myös mukana YK:n johtokunnassa.
Aiheesta muualla

Maailman postiliiton kotisivut
Kuvia tai muita tiedostoja aiheesta Maailman postiliitto Wikimedia Commonsissa
Ewe-musiikki

Ewe-musiikki on Togon, Ghanan ja Beninin Ewe-kansan musiikkia Länsi-Afrikassa. Instrumentteina on pääasiassa lyömäsoittimia, ja musiikin rytmi on metrisesti monimutkaista. Sen korkein muoto on rumpuorkesterin soittama tanssimusiikki, mutta siihen kuuluu myös työlauluja, esimerkiksi Anlon maahanmuuttajien kalastuslauluja, leikki- ja muita lauluja. Ewe-musiikkia käsitellään A. M. Jonesin kirjassa Studies in African Music (1959).
Ominaisuudet

Jones kuvaa kahta "sääntöä" (s. 24 ja 17):lähde?
Iskualasääntö tai kahden ja kolmen sääntö: "Afrikkalaiset [Ewe]-säkeet muodostuvat luvuista 2 tai 3 tai niiden kerrannaisista, tai 2 ja 3:n yhdistelmästä tai tämän yhdistelmän kerrannaisista." Näin ollen kymmenen iskualan pituinen säe jakautuu (2 + 3) + (2 + 3) tai (2 + 2   + 2) +  4.
Kertausten sääntö: "afrikkalaisen [Ewe]-laulun sisältämät kertaukset ovat sen olennainen osa."  Jos kappaleen muoto on "A + A + B + B + B", ei voi jättää pois esimerkiksi yhtä B-osaa.
Jones luettelee myös seuraavat "afrikkalaisen [Ewe]-musiikin ominaisuudet" (s. 49):lähde?
"Laulujen rytmi kuulostaa vapaalta, mutta useimmissa niistä on kiinteä peruspulssi.
2 ja 3:n sääntö määrää kappaleiden metrisen rakentumisen.
Lähes kaikki rytmit, joita käytetään yhdistelminä, muodostuvat yksinkertaisista perusiskualan yhdistelmistä. Kahdeksasosanuotti on aina kahdeksasosanuotti.
Taputukset tai muu rytmitausta eivät korosta laulua mitenkään.
Afrikkalaiset [Ewe]-melodiat perustuvat peräkkäisiin erimittaisiin iskualoihin: niiden rytmitausta puolestaan perustuu samanmittaisiin yksiköihin, joita jaetaan pienempiin osiin.
Läpi kappaleen toistuvan polyrytmin periaate.
Olennainen osa laulua ovat tauot, jotka ovat laulun aikana ennen kertauksia ja laulun lopussa
Toistot ovat olennainen osa kappaletta: ne johtavat moniin kutsun ja vastauksen  muunnelmiin (katso yhteenveto).
Kutsu ja vastaus -tyyppinen laulu on tavallista Afrikassa [sic].
Afrikkalaiset [Ewe]-melodiat ovat diatonisia: suurin poikkeus on sekvenssin dominantti-ylennetty subdominantti-dominantti.
Lyhyitä trioleja käytetään joskus.
Teleologinen taipumus: monet afrikkalaiset [Ewe]-laulut suuntautuvat fraasien loppuja kohti: siellä ne todennäköisesti sopivat yhteen rytmitaustan kanssa
Fermaatin puuttuminen."
Jatkuva polyrytmi

Etnomusikologi David Locke toteaa: "Ewen rummutusta hallitsee jatkuva polyrytmiikka." Itse asiassa musiikin yleinen rytmirakenne syntyy polyrytmiikasta. Polyrytmiikka tunnistettiin aluksi Saharan eteläpuolisen rytmiikan perustaksi A. M. Jonesin varhaisissa kirjoituksissa, ja myöhemmin sitä selitettiin yksityiskohtaisesti Ewe-mestarirumpalin ja tutkijan C. K. Ladzekpon luennoissa ja Locken kirjoituksissa.
»Rytmisen perinteen ytimessä, jossa säveltäjä välittää ajatuksiaan, on ristirytmin tekniikka.  Ristirytmin tekniikka on samanaikaista ja samankaltaisten rytmikuvioiden käyttöä samassa aksenttien tai mittarin järjestelmässä.
Anlo-Ewe -kulttuurissa ristirytmin tekniikka on hyvin kehittynyttä järjestelmällistä vuorovaikutusta vaihtelevien rytmisten liikkeiden kanssa, jotka simuloivat todellisten ihmisen olemassaolossa todennäköisesti esiintyvien kontrastien tai emotionaalisten stressi-ilmiöiden dynamiikkaa.
Ehkäisevinä hoito-ohjeina mielen äärimmäiselle levottomuudelle tai epävarmuudelle selviytyä tulevista tai odotettavissa olevista ongelmista, nämä simuloidut stressi-ilmiöt tai ristirytmiset sävelkuviot sisältyvät tanssirummutuksen taiteeseen mielenrauhoittavana harjoituksena muokkaamaan luontaista potentiaalia, kun ismisen mieli vastaa elämän haasteisiin. Lähtökohtana on, että mieleen perustettuina näihin simuloituihin emotionaalisiin stressi-ilmiöihin kiinnittymällä saavutetaan pelottomuus.
Rohkeus tai päättäväinen pelottomuus on Anlo-Ewe -kansan näkemyksen mukaan mielen poikkeuksellista voimakkuutta. Se kohottaa mielen sellaisten ongelmien, häiriöiden ja tunteiden yläpuolelle, joita suurten vaarojen ennakointi tai näkeminen herättää. Tämän vahvuuden avulla tavalliset ihmiset tulevat sankareiksi pitämällä itsensä rauhallisessa mielentilassa ja säilyttämällä vapauden käyttää järkeään kaikkein yllättävimmissä ja kauhistuttavissa olosuhteissa.» 
(Ladzekpo (1995))